**ՖՈՔԵԱՌԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մի մարթ ու կնիկ են ըլըմ, քյասիբ են ըլըմ, շատ էլ ըրեխեք են ունենըմ: Էդ ըրեխանցը ոնչ տերտերն ա կնքըմ, ոնչ էլ կնքավորն ա գալիս խտտըմ։

էդ մարթը վի ա կենըմ, գնըմ ա աստծու վրա կռիվ, թե.— Խի՞ ես ինձ ըրեխեք տալի, որ ոնչ կնքավորն ա գալի, ոնչ էլ տերտերն ա կնքըմ։

Գնալիս ճամփըմը ֆոքեառը ջհըմ ա։ Ասըմ ա.— Էդ ո՞ւր ես գնըմ։

Ասըմ ա.— Գնըմ եմ աստծու վրա կռիվ, ինձ ըրեխեք ա տալի, հմա ոնչ կնքավորն ա գալի, ոնչ էլ տերտերն ա կնքըմ։

Ֆոքեառն ասըմ ա.— Գնալ մի, ես տերտերին կասեմ, կգա կկնքե, ես էլ կնքավորը կլիմ։

էնա գալիս են կնքըմ։

Ֆոքեառն ասըմ ա.— Ես քի մի բան կասեմ, դու նհե արա, թե խոսկիս անգաճ անես, շատ կհարստանաս։

Ասըմ ա.— Ի՞նչ ա։

Ասըմ ա.— Մի փլասի միչին մոխրի փելփլն էլ կապե, մի քիչ բռնոթի էլ մի քիչ էլ մեր ֆող, գեղըմը որ հիվանդ կլի, գնա ասա՝ «Ես կսաղցընեմ»։ Թե կտենաս, որ ես գլխի կռանն եմ, էնա գիդենաս որ ես ֆոքին առնիլ տիմ, թոհմաթ արա, ասա, «Տնաքանդներ, եդացրել եք, մի քիչ չուստ իմաց կտեիք, էլի՞»։ Թե խու տենաս, որ ես ոտների կռանն եմ, ոտդ ղայիմ դեմ արա, ինչքան փող ուզես— կտան։ Էն փլասնու փթաթածն էլ ջուր արա, խմացրա, վի կկենա։ Հմա մի պայման կդնեմ, որ օրը որե «Անըն հոր և օրթոր» («Հանուն հոր և որդվո») չասիր՝ քու ֆոքին էլ տիմ առնիլ:

էնա տհենց ա անըմ, էդ քյասիբ մարթը հարստանըմ ա։ Մի օր էլ ճամփա ա գնալիս ըլըմ, մտահան ա արած ըլըմ ֆոքեառի ասածը, ասըմ չի «Անըն հոր և օրթոր»։ Ճամփի կիսըմը մութն ընգնըմ ա թե չէ, ֆոքեառն ըղաքին դուս ա գալի, ասըմ ա.— Ֆոքիդ առնիլ տիմ։

Ասըմ ա.— Թող գոնյա ճամփիցը տուն հասնիմ։

Ասըմ ա.— Չէ, պայմանը պայման ա, ըստի էվետ ֆոքիդ առնիլ տիմ։

Հլե ընդի էվետ ֆոքին առնըմ ա, ճամփըմը վե գձըմ։

Ամենքն էլ մի մհանով մեռնըմ են, ո՞վ ա սաղ մնըմ ըշխարըմը: